**NORAKSTS**

|  |
| --- |
|  |
| **GULBENES NOVADA PAŠVALDĪBA** |
| Reģ. Nr. 90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 26.septembrī** |  **Nr. GND/2024/571** |
|  |  **(protokols Nr. 17; 48.p.)** |

 **Par zemes vienības ar kadastra apzīmējumu 50640100093 piekritību**

Gulbenes novada pašvaldībā saņemts **Valsts sabiedrības ar ierobežotu atbildību “Latvijas Valsts ceļi”** (turpmāk – Sabiedrība), reģistrācijas Nr.40003344207, juridiskā adrese: Emīlijas Benjamiņas iela 3, Rīga, LV-1050, kura realizē būvprojektu “Valsts reģionālā autoceļa P34 Sinole-Silakrogs posma km 0,11 līdz km 0,37 pārbūve” (turpmāk – Būvprojekts) 2024.gada 29.augusta iesniegums Nr. 4.9/16093 (Gulbenes novada pašvaldībā saņemts 2024.gada 29.augustā un reģistrēts ar Nr. GND/4.18/24/2930-V), kurā lūgts nodot bez atlīdzības valsts īpašumā Satiksmes ministrijas personā valsts funkciju īstenošanai nepieciešamās zemes vienības ar kadastra apzīmējumiem 50640100141, 50640100138 un 50640100093. Iesniegumā norādīts, ka būvprojekta risinājumi skar nekustamā īpašuma “Ceļmalas”, Lejasciema pagastā, Gulbenes novadā, kadastra numurs 5064 016 0167, zemes vienības ar kadastra apzīmējumu 50640160167 daļu ar aptuveno platību 0,58 ha (turpmāk – atsavināmais īpašums), kuru nepieciešams atsavināt. Atsaucoties uz iepriekš minēto, tiek norādīts, ka atsavināmā īpašuma īpašnieks pēc Sabiedrības nosūtītās informācijas par aprēķināto atlīdzību par būvprojektam nepieciešamo atsavināmo īpašumu atbildējis, ka vēlas kā kompensāciju par atsavināmo īpašumu saņemt Gulbenes novada pašvaldībai piekritīgās zemes vienības ar kadastra apzīmējumiem 50640100141, 50640100138 un rezerves zemes fonda zemes vienību ar kadastra apzīmējumu 50640100093.

Būvprojekta īstenošanas nepieciešamība ir apliecināta valsts budžeta programmā “2.1. Autoceļi” 2.1.2. apakšprogrammā “Reģionālo autoceļu programma”.

Valsts sabiedrībai ar ierobežotu atbildību “Latvijas Valsts ceļi”, reģistrācijas numurs 40003344207, juridiskā adrese: Emīlijas Benjamiņas iela 3, Rīga, LV-1050, saskaņā ar Latvijas Republikas Satiksmes ministrijas 2022.gada 29.decembra Deleģēšanas līgumā Nr. SM 2022/-58 doto pilnvarojumu ir noteiktas pilnvaras slēgt līgumus par valsts autoceļu uzturēšanu, būvniecību un pakalpojumiem, kas tiek finansēti no valsts autoceļu tīkla finansējumam paredzētajiem līdzekļiem, tai skaitā veikt darbus valsts autoceļu būvniecības projektu realizācijai nepieciešamo īpašumu atsavināšanai par labu Latvijas valstij Satiksmes ministrijas personā.

Zemes vienība ar kadastra apzīmējumu 50640100093 ar platību 0,9 ha (pirms kadastrālās uzmērīšanas), kas ietilpst nekustamā īpašuma Lejasciema pagastā ar nosaukumu “Pļavas”, kadastra numurs 5064 014 0090, sastāvā, šobrīd nav piekritīga Gulbenes novada pašvaldībai, tās statuss kadastrā ir norādīts “Rezerves zemes fonds”. Atbilstoši zemes vienības ar statusu “Rezerves zemes fonds” un “Zeme zemes reformas pabeigšanai” 30.05.2017. izvērtētajam sarakstam (2015.gada 9.septembra Ministru kabineta rīkojums Nr. 511 “Par zemes reformas pabeigšanu Gulbenes novada lauku apvidū” (prot. Nr. 45 26. §)), atzīmi par zemes vienības ar kadastra apzīmējumu 50640100093 piekritību nav izdarījusi neviena no ministrijām, nedz arī Gulbenes novada pašvaldība.

Zemes pārvaldības likuma 17.panta pirmā daļa nosaka, ka rezerves zemes fondā ieskaitīto zemes gabalu un īpašuma tiesību atjaunošanai neizmantoto zemes gabalu valdītājs ir attiecīgā vietējā pašvaldība līdz brīdim, kad Ministru kabinets izdod rīkojumu par to ierakstīšanu zemesgrāmatā uz valsts vārda vai tie tiek ierakstīti zemesgrāmatā uz vietējās pašvaldības vārda, savukārt, 17.panta sestā daļa nosaka, ka šā panta pirmajā daļā minētie zemes gabali, par kuriem šā panta piektajā daļā noteiktajā termiņā pašvaldības un ministrijas Valsts zemes dienesta publicētajos rezerves zemes fondā ieskaitītās un īpašuma tiesību atjaunošanai neizmantotās zemes izvērtēšanas sarakstos nav izdarījušas atzīmi par zemes gabala piederību vai piekritību pašvaldībai vai valstij, piekrīt vietējai pašvaldībai tās administratīvajā teritorijā. Lēmumu par šo zemes gabalu ierakstīšanu zemesgrāmatās pieņem pašvaldība. Līdz brīdim, kad zemes gabals ir ierakstīts zemesgrāmatā uz pašvaldības vārda, Ministru kabinets var izdot rīkojumu par šā zemes gabala piekritību valstij, ja tas nepieciešams valsts pārvaldes funkciju īstenošanai.

Pamatojoties uz iepriekš minēto, Gulbenes novada pašvaldība saskata iespēju Satiksmes ministrijai virzīt jautājumu Ministru kabinetam attiecīga rīkojuma izdošanai par zemes vienības ar kadastra apzīmējumu 50640100093 piekritību valstij, un neiebilst, ka zemes vienība ar kadastra apzīmējumu 50640100093 piekrīt valstij Satiksmes ministrijas personā.

Pašvaldību likuma 10.panta pirmās daļas 16.punkts nosaka, ka dome ir tiesīga izlemt ikvienu pašvaldības kompetences jautājumu. Tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu. Pašvaldību likuma 10.panta pirmās daļas 21.punkts nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Pamatojoties uz Pašvaldību likuma 10.panta pirmās daļas 16. un 21.punktu, Zemes pārvaldības likuma 17.panta pirmo un sesto daļu, ņemot vērā Attīstības un tautsaimniecības komitejas ieteikumu, atklāti balsojot: ar 14 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Gunārs Babris, Gunārs Ciglis, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Audzišs, Normunds Mazūrs), "Pret" – 1 (Guna Švika), "Atturas" – nav, "Nepiedalās" – nav, Gulbenes novada pašvaldības dome NOLEMJ:

* 1. PIEKRĪT, ka Satiksmes ministrija virza izskatīšanai Ministru kabinetā jautājumu par attiecīga rīkojuma izdošanu par zemes vienības ar kadastra apzīmējumu 50640100093 piekritību valstij, ja tas nepieciešams valsts pārvaldes funkciju īstenošanai.
	2. Lēmumu nosūtīt Valsts sabiedrībai ar ierobežotu atbildību “Latvijas Valsts ceļi” uz juridisko adresi: Emīlijas Benjamiņas iela 3, Rīga, LV-1050, un elektroniskā pasta adresi: lvceli@lvceli.lv.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas (administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam (saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas)) var apstrīdēt Gulbenes novada pašvaldībā vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas.

Gulbenes novada pašvaldības domes priekšsēdētājs (personiskais paraksts) A.Caunītis

NORAKSTS PAREIZS

Gulbenes novada Centrālā pārvalde

Kancelejas nodaļas vadītāja Līga Nogobode

01.10.2024.